CELEX: 62021TN0492
Language: bg
Date: 2021-08-11 00:00:00
Title: Дело T-492/21: Жалба, подадена на 11 август 2021 г. — Aquind и др./ACER

27.9.2021   
            
            
               BG
            
            
               Официален вестник на Европейския съюз
            
            
               C 391/25
            
         
      Жалба, подадена на 11 август 2021 г. — Aquind и др./ACER
      (Дело T-492/21)
      (2021/C 391/34)
      Език на производството: английски
      
         Страни
      
      
         Жалбоподатели: Aquind Ltd (Лондон, Обединеното кралство), Aquind Energy Sàrl (Люксембург, Люксембург) и Aquind SAS (Руан, Франция) (представители: S. Goldberg, L. Van den Hende, L. Malý и E. White, lawyers)
      
         Ответник: Агенция на Европейския съюз за сътрудничество между регулаторите на енергия
      
         Искания
      
      Жалбоподателите молят Общия съд:
      
                  —
               
               
                  да отмени решението на апелативния съвет на ACER от 4 юни 2021 г. и
               
            
                  —
               
               
                  да осъди ACER да заплати съдебните разноски.
               
            
         Основания и основни доводи
      
      Жалбоподателите изтъкват две основания в подкрепа на жалбата.
      
                  1.
               
               
                  Първо основание:
                  Апелативният съвет на ACER допуснал грешка при прилагане на правото, когато приел, че жалбата, с която е сезиран, е недопустима. Жалбоподателите твърдят, че ACER продължава да е компетентна да приеме ново решение вместо отмененото (1) и да предостави освобождаване относно междусистемния електропровод AQUIND съгласно член 17 от Регламент (ЕО) № 714/2009 (2). Освен това жалбоподателите твърдят, че апелативният съвет на ACER не изпълнил задължението си да осигури цялостно изпълнение на решение на Общия съд от 18 ноември 2020 г. (3)
                  
               
            
                  2.
               
               
                  Второ основание:
                  Апелативният съвет на ACER не изпълнил изискванията на член 25, параграф 3 и член 28, параграф 4 от Регламент (ЕС) № 2019/942 (4) и на процедурния правилник на апелативният съвет на ACER. Според жалбоподателите апелативният съвет на ACER не приложил правилно процедурата, при положение, че един от членовете ѝ отсъствал от заседанието, устното производство не представлява доказателство, а протоколът от разискванията не е бил публикуван.
               
            
         (1)  Решение № A-001-2018 на апелативния съвет на ACER от 17 октомври 2018 г.
      
         (2)  Регламент (ЕО) № 714/2009 на Европейския парламент и на Съвета от 13 юли 2009 година относно условията за достъп до мрежата за трансграничен обмен на електроенергия и за отмяна на Регламент (ЕО) № 1228/2003 (OВ L 211, 2009 г., стр. 15).
      
         (3)  Решение от 18 ноември 2020 г., Aquind /ACER, T-735/18, EU:T:2020:542.
      
         (4)  Регламент (ЕС) 2019/942 на Европейския парламент и на Съвета от 5 юни 2019 година за създаване на Агенция на Европейския съюз за сътрудничество между регулаторите на енергия (OВ L 158, 2019 г., стp. 22).